Debati për Aktin Patriotik vazhdon, gati dy vjet pas miratimit - 2003-07-07
Kritikët thonë se ai cënon të drejtat civile, ndërsa përkrahësit thonë se mundëson parandalimin e terrorizmit
Pas sulmeve të 11 shtatorit këtu në Shtetet e Bashkuara, Kongresi amerikan miratoi me shumicë dërrmuese ligjin e quajtur Akti Patriotik që u jep autoriteteve federale kompetenca të gjera për të luftuar terroristët. Që në fillim ky ligj ngjalli debate. Kritikët thonë se ai cënon të drejtat civile, ndërsa ata që e mbështesin thonë se i jep qeverisë mjetet e nevojshme për të parandaluar terrorizmin. Carrboro në Karolinën e Veriut është një qytet tradicional, ku berberi ende kërkon vetëm 5 dollarë për një prerje flokësh. Vështirë të jetë një vatër veprimtarie antiqeveritare, megjithatë disa nga banorët janë të shqetësuar se Akti Patriotik mund të rrezikojë të drejtat e tyre kushtetuese. , thotë një banor. Banorët e Carrboros ishin më të shqetësuar për kompetencat e reja që u jep Aktit Patriotik autoriteteve për të bërë kontrolle të fshehta në shtëpi dhe në vendet e punës. Kështu pas një votimi në këshillin e qytetit, Carrboro u bë një nga 100 qytetet në gjithë vendin që kanë miratuar rezoluta për “Mbrojtjen e kartës së të Drejtave”. Sipas kësaj rezolute, hetuesit federalë që vijnë në qytet, duhet të raportojnë tek drejtuesit e qytetit dhe të japin sqarime për punën e tyre. Po ashtu sipas saj, policia vendore duhet të mbrojë të drejtat e banorëve dhe të mos lejojë kontrolle ose konfiskime të paarsyeshme. Por debati mbi Aktin Patriotik i kalon kufijt e Carrboros. Në Washington, Profesori i së Drejtës në Universitetin GeorgeTown, David Cole është një nga kundërshtarët kryesorë. , thotë ai. Por profesori i së drejtës Viet Dinh, po ashtu në fakultetin e së drejtës në Universitetin Georgetown, e mbron ligjin dhe thotë se ai i jep qeverisë vetëm kompetencat e nevojshme për të parandaluar një tjetër 11 shtator. Profesori Viet Dinh, që punon në Departamentin e Drejtësisë është një nga hartuesit e Aktit Patriotik. , tha profesori. Edhe Prokurori i Përgjithshëm John Ashcroft, në një seancë të Kongresit tha se ky Akt ishte thelbësor në luftën kundër terrorizmit. , tha ai. Kundërshtarët e këtij akti janë të shqetësuar se çfarë mund të vijë pas tij. Pranverën e kaluar, David Cole rishikoi një projekt-propozim për të cilin Departamenti i Drejtësisë, që po e shqyrtonte, nuk pranonte të bënte komente. Por projekti përmbante propozime që alarmuan si liberalët, madje edhe disa grupe konservatore. , tha profesor Cole Anketat e opinionit publik pasqyrojnë shqetësimin që lufta kundër terrorizmit të mos dëmtojë. Aktit Patriotik i skadon afati në fund të vitit 2005. Por vëzhguesit presin që administrata e Presidentit Bush do të propozojë ligje të reja që do t’i mbajnë shumë nga klauzolat e tij në fuqi, madje edhe t’i zgjerojnë ato.//kk//